Krustasea

Krustasea membentuk kumpulan artropoda yang sangat besar, biasanya dirujuk sebagai subfilum, termasuk haiwan biasa seperti ketam, udang karang, udang krai, kril dan teritip. 67,000 spesies yang  telah dikenalpasti mempunyai pelbagai saiz daripada Stygotantulus stocki pada , hinggalah ketam labah-labah Jepun dengan kaki  dan jisim . Seperti artropod lain, krustasea mempunyai rangka luar, yang bersalin kulit untuk membesar. Krustasea dibezakan daripada kumpulan artropod lain, seperti serangga, Myriapoda dan Chelicerata dengan memiliki anggota biramous (dua-bahagian), dan dengan nauplius bentuk larvanya.

 Ciri utama 
 Fizikal tubuh 
Tubuh krustasea terdiri dari dua bahagian iaitu kepala dada yang menyatu (sefalotoraks) dan perut atau badan belakang (abdomen). BaHAgian sefalotoraks dilindungi oleh kulit keras yang disebut karapas dan 5 pasang kaki yang terdiri dari 1 pasang kaki capit (keliped) dan 4 pasang kaki jalan. Selain itu, di sefalotoraks juga terdapat sepasang antena, rahang atas, dan rahang bawah. Sementara pada bahagian abdomen terdapat 5 pasang kaki renang dan di bahagian Hujungnya terdapat ekor. Pada udang betina, kaki di bahagian abdomen juga berfungsi untuk menyimpan telur.

Sistem pencernaan krustasea bermula dari mulut, kerongkong, lambung, usus, dan dubur. Sisa metabolisme akan dinyahtinja melalui sel api. Sistem saraf krustasea disebut sebagai sistem saraf tangga tali, di mana ganglion kepala (otak) terhubung dengan antena (indra peraba), mata (indra penglihatan), dan statosista (indra keseimbangan).

Haiwan-haiwan Crustacea bernafas menggunakan insang melekat pada tubuh yang menghubung kepada sistem peredaran darah yang peredaran darah terbuka: oksigen dan karbon dioksida bertukaran pada titik pertemuan air ke pembuluh insang, oksigen ini diedarkan ke seluruh tumbuh tanpa melalui pembuluh darah. 

 Kitaran hidup 
Golongan haiwan ini bersifat diesis (ada jantan dan betina) dan pembuahan berlangsung di dalam tubuh betina (persenyawaan dalaman). 

Larva haiwan sering mempunyai sambungan kecil pada kulit yang membantu bergerak secara lancar dalam persekitaran mengalami tolakan kuat persekitaran seperti dari arus. Larva akan mengalami pergantian kulit (ekdisis) berkali-kali

 Pengelasan 
Sistem klasifikasi terbaharu membahagikan Krustasea menjadi 6 kelas:
 Branchiopoda,
 Cephalocarida,
 Malacostraca,
 Maxillopoda,
 Ostracoda,
 Remipedia''
Terdapat sebanyak sekitar 67,000 ekor spesies diketahui, iaitu  to  daripada keseluruhan jumlah bilangan yang dijangka ada  sambil yang selebihnya belum ditemui.

 Hubungan dengan manusia 
Banyak krustasea dimanfaatkan oleh manusia sebagai makanan yang kaya protein di mana kebanyakannya dari jenis dekapoda, termasuk udang, ketam dan renjongan. Namun, ada beberapa jenis yang dapat merugikan manusia: contohnya yuyu yang dapat merosakkan tanaman padi di sawah dan ketam kenari perosak tanaman kelapa di Maluku.

 Rujukan 

 Pautan luar 

  Crustacea.net, an online resource on the biology of crustaceans
  Crustacea: Natural History Museum of Los Angeles County
  Crustacea: Tree of Life Web Project
  The Crustacean Society


Kategori:Artropod